ΚΑΝΟΝΙΣΜΟΣ (ΕΟΚ) αριθ. 196/91 ΤΟΥ ΣΥΜΒΟΥΛΙΟΥ της 21ης Ιανουαρίου 1991 για την τροποποίηση, όσον αφορά τα προϊόντα που υπόκεινται σε εθνικούς ποσοτικούς περιορισμούς, του παραρτήματος Ι του κανονισμού (ΕΟΚ) αριθ. 288/82 σχετικά με το κοινό καθεστώς εισαγωγών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,
ιΕχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
τις κανονιστικές ρυθμίσεις για την κοινή οργάνωση των αγορών γεωργικών προϊόντων, καθώς επίσης και τις ρυθμίσεις που θεσπίζονται δυνάμει του άρθρου 235 της συνθήκης και εφαρμόζονται στα εμπορεύματα που προκύπτουν από τη μεταποίηση γεωργικών προϊόντων, και ιδίως τις διατάξεις τους εκείνες που επιτρέπουν παρέκκλιση από τη γενική αρχή της αντικατάστασης κάθε ποσοτικού περιορισμού ή μέτρου ισοδυνάμου αποτελέσματος μόνο από μέτρα που προβλέπονται από τις ρυθμίσεις αυτές,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 288/82 (1), όπως τροποποιήθηκε τελευταία με τον κανονισμό (ΕΟΚ) αριθ. 3156/90 (2), αναφέρεται, σε ό,τι αφορά την περιγραφή και την κωδικοποίηση των προϊόντων καταγωγής τρίτων χωρών που δεν έχουν ελευθερωθεί σε κοινοτικό επίπεδο και απαριθμούνται στο παράρτημα Ι, στις ονοματολογίες του κοινού δασμολο-
γίου και του Nimexe 7 ότι οι δύο αυτές ονοματολογίες αντικαταστάθηκαν από μια νέα που ονομάζεται «Συνδυασμένη Ονοματολογία (ΣΟ)», της οποίας οι κωδικοί και οι
περιγραφές των εμπορευμάτων αντικαθιστούν, από
1ης Ιανουαρίου 1988, εκείνες των δύο πρώτων ονοματολογιών 7 ότι ενδείκνυται, επομένως, να τροποποιηθεί ανάλογα το παράρτημα Ι του κανονισμού (ΕΟΚ) αριθ. 288/82,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι του κανονισμού (ΕΟΚ) αριθ. 288/82 αντικαθίσταται από το παράρτημα που επισυνάπτεται στον παρόντα κανονισμό.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Ιανουαρίου 1991.